Hierdie pretrit word op eie risiko gebruik! - Voelgoed
Tuis Voelgoed Blogs Hierdie pretrit word op eie risiko gebruik!
Hierdie pretrit word op eie risiko gebruik!
Onlangs besoek ek die pretpark by die skou. Ek en my metgesel neem foto’s, heel nostalgies en beïndruk met die flikkerende liggies en mooi musiek.
Die volgende dag is daar ‘n ongeluk. ‘n Waentjie val om en drie mense kry seer. Nooddienste is vinnig daar, die mense word die volgende dag uit die hospitaal ontslaan. Natuurlik is daar ‘n hewige en baie aggressiewe woordestryd in die plaaslike pers en op sosiale media. Die skou se bestuur word uitgetrap, mense word aangeraai om dit nie daar naby te waag nie. Dieselfde ritte wat ons as baie mooi, goed onderhou, netjies en kunstig opgeval het, word beskryf as stokoud, verwaarloos, gevaarlik, heeltemal te duur … mense word aangeraai om almal te dagvaar, van die man wat die kaartjies by die hek verkoop, tot die skoubestuur en die eienaar van die pretpark. Gits, het die liggies en musiek ons só erg verblind? Ons was dan daar!
Ek herkou daaraan. Ons hou van die gevaarlike ritte in die lewe se pretpark. Ons hou ook van baklei. Beskuldig. Verwyt. Wil altyd iemand voor die bors druk met ‘n kwaai wysvinger en sê: “Dis jóú skuld!” Ek neem nie verantwoordelikheid vir my besluit om op die potensieel gevaarlike masjien te klim nie.Dis nie my eie skuld dat ek die waarskuwings ignoreer het nie. Ek kyk die “eie risiko” deeltjie mis. Ek kyk net vas in die “pret” gedeelte. Maar as dit skeefloop – dan soek (en kry) ek iemand om te blameer.
Mense wat op geen manier betrokke is nie, ken skielik elke detail, en versamel ywerig nóg detail, gretig om elke grusame brokkie te glo en te versprei. Nog erger: baie mense wat self jare gelede, indien ooit, ‘n pretpark besoek het, praat met groot outoriteit oor die toestand van die ritte, die regsprosesse om te volg en wie nou eintlik die skuldige is. Hulle deel raad uit, en oordeel links en regs, fel en sonder genade.
Vorige artikelLeandie du Randt: “Lief vir myself, ongeag…”
Volgende artikelElke storie is verweef, hou jou impak positief
Blogger - Lynette Beer - Junie 14, 2019
Herfs was nog altyd vir my een van die mooiste tye van die jaar. Nie net oor die mooi van die blare nie, maar ook omdat dit ‘n drumpelseisoen...